ظهیرالدین محمد بابور: حیاتی، شخصیتی و اثرلری
بابور نامه
ظهیرالدین محمد بابور: حیاتی، شخصیتی و اثرلری
عسکر رامیز
کؤچورن: عباس ائلچین
«بوتون شرق فاتئحلریندن فرقلی اولاراق او چوخ-چوخ اینسانپرور ایدی... آداملار اونون بارهسینده باشقا معنادا نه دوشونورلرسه دوشونسونلر، بیز بو بؤیوک قلبلی و اونسیتجیل نهنگه درین رغبتله یاناشماقدان باشقا اونون حاقیندا هئچ نه دوشونه بیلمهریک».
ب.ن.مورلئند.
«موسلمان هیندیستانینین آقرار سیستئمی» کیتابیندان.
معلوم اولدوغو کیمی، دونیانین ان زنگین، کؤکلو دیللریندن بیری اولان تورک دیلی اوچ بؤیوک قروپا - اوغوز، قیپچاق و قارلوق قروپلارینا آیریلیر. هر قروپ دا اؤز تاریخی اینکیشاف مرحلهسیندن آسیلی اولاراق اؤزلوگونده بیر نئچه قولا بؤلونور. مثلا، قارلوق قروپونا حاضیردا اؤزبک، اویغور، ساری اویغور، سالار و سایر دیللر داخیلدیر. واختیله مؤوجود اولموش قاراخانی و چاغاتای دیللری ایسه قارلوق تورکجهسینین تاریخی ائتاپلاریدیر. اوستهلیک، بو دیللرده زنگین ادبیات یارانمیشدیر. قاراخانی دؤنمینده ماحمود کاشغاری «دیوان لغات الترک»و، یوسیف بالاساغونلو ایسه «قوتادغو بیلیگ»ی یازمیشدیر. بونلار اورتاق تورک ادبیاتینین و تورک دونیاسینین تمل اثرلریدیر. چاغاتایجادا دا تورکلوک اوچون بؤیوک اؤنم داشییان اثرلر قلمه آلینمیشدیر.
آردینی اوخو/ Ardını oxu
azb_Arab pes_Arab azb_Arab pbt_Arab azb_Arab azb_Arab bjn_Arab azb_Arab azb_Arab azj_Latn